हमने अपने गुरु महाराज की दया कृपा से इन खेलों को देखा है और इन्ही की मेहर से ये सारा खेल है | इन्ही का बताया हुआ ये सब कुछ है | गुरु महाराज ने हीं सब कुछ बताया है | उन्होंने हीं कहा था ऐसा गियर फसाऊँगा टूट जाएगा पर छूटेगा नहीं तो गियर फास चूका है प्रेमियों, टूट भी गया है, छूटने वाला नहीं | जब तक गुरु महाराज नहीं आएंगे तब तक गियर कोई छुड़ा भी नहीं सकता | चूँकि फ़साने वाला हीं गियर को छुड़ा सकता है | गुरु महाराज ने बताया था की ऐसी लीला मौज करूँगा, ऐसी जगह चला जाऊंगा, जहाँ चाह कर भी हमें नहीं खोज पाओगे, तो प्रभु सतगुरु को सबके बस की बात नहीं, उस्ताद को कोई नहीं खोज सकता, गुरु को कोई नहीं खोज सकता | पर गुरु महाराज ने एक रास्ता बताया था कि हमसे तुमसे मिलन रोज नित्य प्रत्य होगा | वो मिलन होगा अंतरघट में, घट में घाट है प्रेमियों, घाट पर गुरु कि बैठक | जब अंतर में तुम चलोगे तो गुरु महाराज वहाँ हर चौबीसो घण्टे हाजिर नजीर हैं और चौबीसो घण्टे वहाँ मिलेंगे | जब हम-आप जीवित है तो अंतर में जो बैठे गुरु जीवित हैं कि नहीं हैं ? जब वो जीवित हैं तो उन जीवित गुरु से हम बात चित करेंगे अन्तर में और गुरु महाराज से पूछेंगे कि क्या आपकी मौज मेहर है, आप कहा हो | हे प्रभु, जल्दी करो हमको सम्हाल लो, सत्संग को सम्हाल लो, अपनी दया मेहर करो | यहाँ ग्राम बड़ेला में अखण्ड रूप से बिराजमान सतगुरु स्वामी जयगुरुदेव सतगुरु जयगुरुदेव सबको अनुभव कराते हैं, सबपर दया मेहर देते हैं, सबको अनुभव अनुभूति होती है, सबको दिखाई सुनाई पड़ता है | सारे बिस्व के लोग आ जाएँ तो सबको अनुभव हो जायेगा | कोई खाली नहीं रह जाएगा | सारी संगत कहीं भी जाती आती हो, कहीं का भी प्रेमी हो, किसी भी प्रान्त में रहता हो, जो जब चाहे जब आ सकता है | गुरु महाराज कि पूरी दया कृपा होगी उसको, दिखाई और सुनाई दोनों पड़ेगा | जैसे वो दर्शन करेगा और यहाँ गुरु महाराज का भजन करेगा, पौ फ़ौरन उस पे पूरी की पूरी की दया हो जाएगी | उसकी आँख और कान को खोल देंगे | उसे दिखाई और सुनाई पड़ेगा, पूरा का पूरा अनुभव होगा | ऐसा कुछ नहीं है कि अनुभव ना हो | जब तुम्हारा मन सच्चा है और सच्चे मन से तुम चाहोगे की सुमिरन ध्यान भजन करेंगे, हमें भी अनुभव अनुभूति हो, हमें दिखाई सुनाई पड़े तो आपको पूरा का पूरा पसारा दिखेगा और पूरा का पूरा अद्भुत नजारा अंतर में दिखेगा | स्वर्ग-बैकुंठ, प्रभु राम, ब्रम्ह, पारब्रम्ह, महाकाल पुरुष, सतधाम सब कुछ दिखाई पड़ेगा | सब पर दया गुरु महाराज की होगी, हर प्रकार से दया की बरसात होगी | पर अगर तुम समझते हो की हमारा काम ऐसे में बन जाएगा, बाहर से हीं करते रहेंगे तो बाहर से कोई काम न किसी का बना है ना आपका बनने वाला है | भजन तो अंतर का करना हीं पड़ेगा, भजन किये बिना कोई काम नहीं बनेगा, न किसी का बना है न आपका बन सकता है | तो प्रेमियों सब लोग लग करके सुमिरन ध्यान भजन करो ||